Mark Evans Austad

Mark Evans Austad (født 1. april 1917 i Ogden i Utah i USA, død 20. oktober 1988 i Paradise Valley i Arizona) var en amerikansk mediepersonlighet, politiker og diplomat.

Han var i mange år programleder i radio og fjernsyn med base i Washington, D.C.

Austad var konservativ republikaner. «Hans forestillinger om internasjonal politikk kunne virke enkle», mente Jahn Otto Johansen. Austad var med i innsetningskomiteene for presidentene Richard Nixon og Ronald Reagan. Fra 1975 til 1977 var han USAs ambassadør i Finland, oppnevnt av president Gerald Ford, og fra 1981 til 1984 ambassadør ved USAs ambassade i Oslo, utnevnt av Reagan. Austad følte seg urettmessig behandlet i den norske offentligheten, men forble en varm norgesvenn og bistod norske myndigheter i KV-Toshiba-saken.
 
Austad var norsk-amerikansk mormoner. Foreldrene var Jacob Austad, født i Risør, og hustru Signa Anderson, som var født i Utah av foreldre fra Telemark. I sin ungdom var han mormonermisjonær i Trondheim, Tønsberg og Oslo. Han lærte da også å snakke norsk.

Han ble tildelt storkorset av St. Olavs Orden i 1984. Han ble også utnevnt til ridder av Finlands hvite roses orden og Finlands løves orden.

Referanser 

USAs ambassadører til Finland
USAs ambassadører til Norge
Politikere fra USA
Misjonærer fra USA
Misjonærer i Norge
Siste Dagers Hellige-misjonærer
Storkors av St. Olavs Orden
Finlands løves orden
Finlands hvite roses orden
Personer fra USA av norsk opphav
Personer fra Ogden